CHG กำไรไตรมาส 2/58 แข็งแกร่งแนะถือเป้า 2.2 บาท ชูอัพไซด์ 12%
CHG กำไรสุทธิ ไตรมาส 2/58 เพิ่ม 20%เทียบช่วงเดียวกันของปีก่อนและ 6.4%เทียบไตรมาสก่อนหน้าเป็น 142 ล้านบาท แรงผลักดันมาจากคนไข้ที่มาแบบส่วนตัว และการใช้บริการสิทธิประโยชน์จากบัตรต่างๆที่มาจากภาครัฐ ต่างก็มีการเติบโตที่ดี ส่งผลให้รายได้เติบโตดี 19%เทียบช่วงเดียวกันของปีก่อนและ 4.5%เทียบไตรมาสก่อนหน้าเป็น 765 ล้านบาท คงคำแนะนำ ถือ เรายังมองเห็นแนวโน้มการเติบโตของ CHG ในระยะยาว
17 ส.ค. 2558

บล.ดีบีเอสฯ ระบุในบทวิเคราะห์วันนี้(17 ส.ค.)  ว่า บริษัท โรงพยาบาลจุฬารัตน์ จำกัด (มหาชน)หรือ CHG กำไรสุทธิไตรมาส 2/58 เพิ่ม 20%เทียบช่วงเดียวกันของปีก่อนและ 6.4%เทียบไตรมาสก่อนหน้าเป็น 142 ล้านบาท แรงผลักดันมาจากคนไข้ที่มาแบบส่วนตัว และการใช้บริการสิทธิประโยชน์จากบัตรต่างๆที่มาจากภาครัฐ ต่างก็มีการเติบโตที่ดี ส่งผลให้รายได้เติบโตดี 19%เทียบช่วงเดียวกันของปีก่อนและ 4.5%เทียบไตรมาสก่อนหน้าเป็น 765 ล้านบาท
ทั้งนี้คาดว่ากำไรในช่วงครึ่งหลังปีนี้จะดีขึ้นกว่าครึ่งปีแรก เพราะไตรมาส 3 เป็นฤดูฝน ส่วนไตรมาส 4 ก็จะเข้าสู่ฤดูหนาวที่มีอุณหภูมิต่ำลง ทำให้มีคนไข้ที่ไม่สบายมากขึ้น ความต้องการใช้บริการกับโรงพยาบาลก็จะสูงขึ้นตามมา จากสถิติรายได้ในงวดครึ่งแรกปี 57 และครึ่งแรกปี 58 เป็นสัดส่วน 46%/48% เทียบกับรายได้ทั้งปี 56 และ 57 ตามลำดับ
คงคำแนะนำ ถือ เรายังมองเห็นแนวโน้มการเติบโตของ CHG ในระยะยาว เพราะกลยุทธ์การขยายตัวและเน้นการเติบโตของโรงพยาบาล นั่นคือมีเป้าหมายเพิ่มคนไข้ IPD +77% และ OPD +79% จึงคาดการณ์อัตราการเติบโต CAGR ของกำไรระหว่างปี 57-60 เป็น 18.9% ราคาพื้นฐานกำหนดไว้เป็น 2.20 บาท (upside 12%) ซึ่งประเมินด้วยวิธีส่วนคิดลดกระแสเงินสดสุทธิ (DCF) ด้วย wacc 9.4% และ terminal growth ที่ 3.5% ขณะเดียวกันก็ได้คาดว่าราคาหุ้นขณะนี้ได้สะท้อนข่าวดีข้างต้นไปพอควรแล้ว
 